AndreaBozzo/ceres-open-data-index huggingface dataset:
Kunnan osarahoittaman työttömyysturvan saajat ja maksetut etuudet kunnittain

Tämä tietoaineisto liittyy Kelan tilastotietokanta Kelaston dynaamiseen raporttiin Kunnan osarahoittaman työttömyysturvan saajat ja maksetut etuudet. Aineistossa on tiedot kuntien osarahoittamasta työttömyysturvasta kunnittain. Rahoittava kunta on työttömän asuinkunta työttömyysetuuden maksupäivänä, ja aluejako on laskutuskuukauden mukainen. Tiedot ovat 1.1.2025 alkaen. Tiedot päivittyvät kuukausittain 20. päivään mennessä.

Kunnat osallistuvat ansiopäivärahan, peruspäivärahan ja työmarkkinatuen rahoitukseen. Kuntien rahoitusosuus kasvaa portaittain työttömyyden pitkittyessä. Aineistossa on tiedot vain siitä työttömyysturvasta, jota kunnat ovat rahoittaneet.

Sama etuuden saaja on voinut saada etuutta useammasta kunnasta, joten koko Suomen saajamääriä ei voi summata tästä aineistosta. Koko Suomen luvut ovat aineistossa ”Kunnan osarahoittaman työttömyysturvan saajat ja maksetut etuudet koko maa”.

Sama saaja on voinut kuulua kuukauden aikana useampaan kertymäpäiväluokkaan. Jos halutaan saaja ja maksut yhden kerran, pitää aineisto rajata Yhteensä-arvolla.

Organization: Kela (Kansaneläkelaitos)
Kasvinsuojeluaineet

Tiedot Suomessa hyväksytyistä kasvinsuojeluaineista. Tiedot on tuotettu KemiDigi-järjestelmästä. Samat tiedot on selailtavissa osoitteessa www.kemidigi.fi. Tässä tietoaineistossa on lisäksi tiedot kunkin kasvinsuojeluaineen hyväksytyistä käytöistä: viljelykasveista, torjunnan kohteista ja käyttöpaikoista. Käyttötiedot eivät ole sellaisenaan selailtavissa  osoitteessa www.kemidigi.fi. Tarkista aina tarkka käyttöohje myyntipäällyksen tekstistä.

Tiedot on tarkoitettu esimerkiksi viljelysuunnittelusovellusten käyttöön ja muihinkin sellaisiin sovelluksiin, jossa tarvitaan ajantasaista tietoa kasvinsuojeluaineista rakenteisessa muodossa. Tiedoissa hyödynnetään Kemikaalikoodistoja, jotka on julkaistu erillisenä aineistona. Tiedot päivitetään joka yö klo 01:00.

Turvallisuus- ja kemikaalivirasto ei ole vastuussa menetyksistä, oikeudenkäynneistä, vaateista, kanteista, vaatimuksista, tai kustannuksista taikka vahingosta, olivat ne mitä tahansa tai aiheutuivat ne sitten miten tahansa, jotka johtuvat joko suoraan tai välillisesti yhteydestä Turvallisuus- ja kemikaaliviraston julkaisemaan avoimeen dataan tai Turvallisuus- ja kemikaaliviraston julkaiseman avoimen datan käytöstä.

Muutokset 25.10.2022 alkaen:
•	Uusi tietokenttä: Valmistekoodi. Valmistekoodi on kasvinsuojeluaineen valmistajan antama tunniste. Tietoaineistossa kaikilla valmisteilla ei ole valmistekoodia. Valmistekoodia ei julkaista KemiDigin verkkosivuilla kasvinsuojeluainerekisterissä. JSON-rakenteessa Pesticide -> ProductCode.
•	Uusi tietokenttä: Myynnin päätyttävä. JSON-rakenteessa Permits -> SalesAllowedTo.
•	Uusi tietokenttä: Käytön päätyttävä. JSON-rakenteessa Permits -> UseAllowedTo.
•	Korjattu tietosisältö: Valmisteen koostumustiedoissa oleva linkki KemiDigin verkkosivulle oli virheellinen. JSON-rakenteessa Substances -> KemiDigiURL.


Organization: Turvallisuus- ja kemikaalivirasto (Tukes)
Kemikaalikoodistot

Kasvinsuojeluaineiden ja biosidien tietoaineistoissa käytettävät koodistot eli arvojoukot. Koodistot ovat: 
Huomiosanat,
Kasvinsuojeluaineen käyttöpaikka,
Kasvinsuojeluaineen lupatyyppi,
Kasvinsuojeluaineen tehoaineen vaikutustapa,
Kasvinsuojeluaineen valmisteryhmä,
Kasvinsuojeluaineen valmistetyyppi,
Kasvinsuojeluaineluvan päätöksen tila,
Kemikaalin käyttötarkoitus (EuPCS),
Tehoaineen pitoisuuden yksikkö,
Torjunnan kohteen EPPO-koodi ja nimi,
Turvalausekkeet,
Vaaralausekkeet,
Vaaraluokka ja -kategoria,
Varoitusmerkit ja
Viljelykasvin EPPO-koodi ja nimi.

EPPO-koodien joukossa on oikeista EPPO-koodeista johdettuja ei-standardeja koodeja. Näin on menetelty niissä tapauksissa, joissa standardoitujen koodien joukossa ei ole yksilöity viljelykasvia tai torjunnan kohdetta kasvinsuojeluaineen lupaehtojen edellyttämällä tavalla. Esimerkki ei-standardista koodista: 3GRLC_3 "apilattomat nurmet".

10.7.2025: Lisätty seuraavat koodistot KemiDigin Kemikaalirajapintoja varten: Asiakirjan julkisuustaso, Julkisuustaso, Kemikaali-ilmoituksen ilmoitusperuste, Kemikaalikohteen suhdelukulaskennan tulos, Kemikaaliluettelo viranomaisen käsittelyn tila, Kemikaaliluettelon liitteiden käyttötarkoitus, Kemikaaliluettelon omistaja, Kemikaaliluettelon rivin tyyppi, Kemikaaliluettelon tila, Kemikaaliluettelon tyyppi, Kemikaalin olomuoto, Kemikaalin ominaisuuden yksikkö, Kemikaalin päätyminen, Markkinoilla olon tila, Poikkeava käyttöolosuhde, Toimipaikan toiminnan laajuus, Varastointitapa.

Organization: Turvallisuus- ja kemikaalivirasto (Tukes)
Pohjavesialueet

Pohjavesialueiden määrittämisestä ja luokituksesta sekä pohjavesien suojelusuunnitelmista säädetään vesienhoidon ja merenhoidon järjestämisestä annetun lain (1299/2004) 2 a luvussa. Vesienhoidon ja merenhoidon järjestämisestä annetun lain muutos tuli voimaan 1.2.2015. Lain mukaan Elinkeino-, liikenne- ja ympäristökeskus luokittelee pohjavesialueen vedenhankintakäyttöön soveltuvuuden ja suojelutarpeen perusteella seuraavasti:
1-luokkaan vedenhankintaa varten tärkeän pohjavesialueen, jonka vettä käytetään tai jota on tarkoitus käyttää yhdyskunnan vedenhankintaan taikka talousvetenä enemmän kuin keskimäärin 10 kuutiometriä vuorokaudessa tai yli viidenkymmenen ihmisen tarpeisiin.
2-luokkaan muun vedenhankintakäyttöön soveltuvan pohjavesialueen, joka pohjaveden antoisuuden ja muiden ominaisuuksiensa perusteella soveltuu 1 kohdassa tarkoitettuun käyttöön
Elinkeino-, liikenne- ja ympäristökeskus luokittelee lisäksi E-luokkaan pohjavesialueen, jonka pohjavedestä pintavesi- tai maaekosysteemi on suoraan riippuvainen.

Paikkatietopalvelut luo aineiston ja operointi vie Tievelhoon. Tieto päivittyy Tievelhoon kerran vuodessa huhtikuussa. Tiedon päivitys perustuu SYKE:n tarjoamaan aluemuotoiseen tietoon, joka käsitellään paikkatiepalveluissa Tievelhoon vietävään muotoon. Tällä hetkellä tiedon päivittämisen yhteydessä vanha tieto poistetaan Tievelhosta ja uusi tieto viedään uutena. Historiaa ei tallennu Tievelhoon.

Lähde: https://www.syke.fi/fi-FI/Avoin_tieto/Paikkatietoaineistot/Ladattavat_paikkatietoaineistot

Kohdeluokka on versioituva ja kattaa tiet sekä rampit.

Organization: Väylävirasto
Valaistukset

Valaistuksen tarkoituksena on parantaa liikenneturvallisuutta, liikenteen palvelutasoa, ajomukavuutta, yleistä turvallisuutta ja ympäristöolosuhteita. Valaistukset kattavat valaisimet, valaisinpylväät, valaisinvarret ja lamput. Tievelhossa hallitaan valtion omistamien valaisimien rakenteellisia ja toiminnallisia ominaisuustietoja sekä aitoihin liittyviä kunto-, toimenpide- ja hallinnollisia tietoja välimäisinä tieosuuksina. Tarkemmat pylväskohtaiset tiedot valaistuksesta ovat erillisessä Keylight -järjestelmässä. Valaistuksi tieosuudeksi katsotaan kahden tai useamman valaisimen muodostama kokonaisuus tiellä. Käytännössä saattaa esiintyä tapauksia, joissa valaisimet ovat suurin välimatkoin ja lisäksi heikkotehoisia. Nämäkin osuudet on huomioitava mikäli valaisimet liittyvät samaan kokonaisuuteen. Valaistuksen tieosoitteet määritellään osuuden ensimmäisen ja viimeisen valaisinpylvään mukaan.

Tieto päivittyy Tievelhoon jatkuvasti. Tietoa syntyy maanteiden hoitourakoista, investointihankkeista sekä muista pääasiallisesti ELY:jen teettämistä erillisinventoinneista.

Kohdeluokka ei ole versioituva. Tieto kattaa tiet, lautat, rampit, kadut sekä kävelyn ja pyöräilynväylät. Valaistus kohdeluokalle vaaditaan aina kunnossapitovastuu poikkeus komponentissa oleva omistaja ominaisuus - Toimija nimikkeistö.

Organization: Väylävirasto
Koulumatkatuen saajat ja maksetut tuet

Tämä tietoaineisto liittyy Kelan tilastotietokanta Kelaston dynaamiseen raporttiin Koulumatkatuen saajat ja kustannukset.

Aineistossa on tietoja koulumatkatuen saajista ja maksetuista tuista kalenterivuosittain, lukuvuosittain ja kuukausittain. Lukuvuosi alkaa elokuun alussa ja päättyy seuraavan vuoden heinäkuun lopussa. Aineistossa on tietoja vuositasolla vuodesta 2008 alkaen, kuukausitasolla vuodesta 2017 alkaen ja lukuvuositasolla 2009/2010 alkaen. Tiedot päivittyvät kuukausittain 20. päivään mennessä.

Koulumatkatuen saajia ovat henkilöt, joille on maksettu tilastointijakson aikana nollaa suurempi maksu. Aineisto on muodostettu etuuden maksuajankohdan mukaan. Esimerkiksi elokuulle myönnetään paljon koulumatkatukea, mutta suurin osa elokuun koulumatkatuesta maksetaan vasta syyskuussa, koska lipunmyyjät laskuttavat myytyjen lippujen koulumatkatukiosuudet kuukauden jälkikäteen. Koulumatkatuessa on kuukauden takautuva hakuaika. Opiskelijalle voidaan esimerkiksi syyskuussa myöntää tuki myös elokuulle ja tällöin elokuun tuki maksetaan samaan aikaan syyskuun tuen kanssa.

Aineistossa on tietoja sukupuolen, iän, asuinkunnan, oppilaitosasteen ja kulkutavan mukaan. Kulkutapa- ja oppilaitosastetiedot on saatavilla vuodesta 2009 alkaen. Elokuusta 2021 lähtien on saatavilla tiedot myös koulutuksen maksuttomuuden, matkapäivien sekä yhdensuuntaisen matkan pituuden mukaan.

Koulumatkatuen saajan ikä ja asuinkunta tilastoituvat valitun ajanjakson lopun tietojen mukaisesti. Lukuvuoden tiedoissa ikä ja asuinkunta ovat kuitenkin  lukuvuoteen sisältyvän syyslukukauden lopun tieto.

Organization: Kela (Kansaneläkelaitos)
Kelan työttömyysetuuksien saajat kuukauden lopussa

Tämä tietoaineisto liittyy Kelan tilastotietokanta Kelaston dynaamiseen raporttiin 'Kelan työttömyysetuudet korvausperusteen mukaan'. Aineistossa on Kelan työttömyysetuuksien saajamäärät sekä kuukauden lopussa että vuoden aikana. Aineistossa on vuositason summat vuodesta 2003 ja kuukausitason summat tammikuusta 2018 alkaen. Tiedot päivittyvät kuukausittain 20. päivään mennessä. Tiedot tilastoidaan kuukausittain noin neljän kuukauden viiveellä. Vuoden lopun tiedot päivitetään huhtikuussa.

Henkilö on kuukauden lopun saajasummassa, jos hänelle on maksettu nollaa suurempi, kuukauden viimeiseen työpäivään kohdistuva työttömyyskorvaus kolmen seuraavan kalenterikuukauden aikana. Esimerkiksi vuoden lopun aineistossa henkilö on saajana, jos hänelle on maksettu joulukuun viimeiseen päivään kohdistuva työttömyyskorvaus seuraavan vuoden maaliskuun loppuun mennessä.

Aineisto kattaa kaikki Kelan työttömyysturvaan kuuluvat etuudet. Korvausperusteen pääluokitus jakaa etuudet työttömyysajalta ja työllistymistä edistävien palvelujen ajalta maksettuihin etuuksiin. Työllistymistä edistävät palvelut on luokiteltu myös palvelukohtaisesti. Korvauslajin pääluokitus jakaa etuudet täytenä ja vähennettynä maksettuun tukeen. Vähennetty tuki on lisäksi luokiteltu vähentävän syyn mukaan.

Vähennetyn tuen maksu voi tilastoitua useaan vähennetyn tuen alalajiluokkaan, koska työttömyysetuutta voivat vähentää samanaikaisesti eri syyt. Tästä syystä vähennetyn tuen alalajeittaisia saajamääriä ei voi laskea yhteen.


Organization: Kela (Kansaneläkelaitos)
Toiminnallinen luokka

Kuvaa tien verkostollista asemaa eli roolia liikenteen välittäjänä ja alueiden yhdistäjänä. On tienumeroinnin ja viitoituksen perusta. Toiminnallisten luokkien kuvaus on lain liikennejärjestelmästä ja maanteistä 4 §:ssä. Toiminnallisista luokista päätetään LVM:n asetuksella.

Uusien yhteyksien toiminnallinen luokka määritellään suunnittelun yhteydessä. Muutosehdotukset tulevat tyypillisesti alueilta.

Tievelhon operaattori vastaa tiedon ylläpidosta. Kohdeluokka ei ole versioituva. Tieto kattaa tiet, rampit sekä kiertoliittymät.

Organization: Väylävirasto
Liikennesaarekkeet

Tiemerkinnöin, reunatuella korotettu tai viheralueella tehty moottoriajoneuvoliikenteen liikennevirtoja ohjaava tai niitä erottava tien poikkileikkauksen osa. Kohdeluokka sisältää myös kiertoliittymien kiertosaarekkeet. Tiedon päivityksestä vastaavat ELY-keskukset.

Kohdeluokka on versioituva. Tieto kattaa tiet ja rampit.

Organization: Väylävirasto
Leveysrajoitukset

Velhoon viedään suurten erikoiskuljetusten tavoiteverkkoon kuuluvilta maanteiltä, rampeilta, katuosuuksilta, sekä viereisistä silta-aukoista ne leveysrajoitukset, joiden kohdalla vapaa leveys on alle 10,5 metriä. Leveysrajoituksen osoitteena käytetään alikulkupaikan osoitetta, mikäli rajoitus liittyy ko. alikulkupaikkaan. Vapaa leveys määritellään ajoratakohtaisesti ja se voi olla eri suuruinen 1-ajorataisen tien eri ajosuunnille (oikea / vasen).

ELY-keskukset vastaavat tiedon ylläpidosta. Tieto päivitetään ilmoitusmenettelyiden aiheuttaman tarpeen perusteella.

Kohdeluokka on versioituva. Tieto kattaa tiet, lautat, rampit ja kadut.

Organization: Väylävirasto
Pientareet

Ajoradasta reunaviivalla erotettu tien pituussuuntainen osa. Reunaviiva on osa piennarta. Piennar jaetaan päällystettyyn pientareeseen ja murskepintaiseen tukipientareeseen. Pientareen tarkoituksena on tukea ajorataa, lisätä ajoturvallisuutta ja tien välityskykyä sekä toimia tilapäisenä pysäköimistilana rikkoutuneille ajoneuvoille. Piennar toimii tarvittaessa myös jalankulku- ja pyöräliikenteen käytössä olevana tien osana. Jalankulku- ja pyöräliikenteen väylän päällysteen viereinen murskepintainen tienosa tulkitaan tukipientareeksi, jonka leveys on yleensä 0,25 m.

ELY-keskukset vastaavat tiedon ylläpidosta. Osa tiedoista tuotetaan erillisinvestointien ja -hankkeiden kautta. Kohdeluokka ei ole versioituva. Tieto kattaa tiet, rampit sekä jalankulku ja pyöräilynväylät.

Organization: Väylävirasto
Tekninen toimenpide

Tekninen toimenpide kertoo milloin tierakenne on syntynyt ja minkä toimenpiteen seurauksena. Voimaantulopäivämäärän on tarkoitus kertoa minä vuonna ja missä kuussa tie on avattu liikenteelle. 

Tieto syntyy rakentamisessa ja kunnossapidossa. Toimenpide kertoo milloin rakenne on syntynyt ja minkälaisen toimenpiteen seurauksena. ELY:t vastaavat tiedon ylläpidosta.

 Kohdeluokka ei ole versioituva. Tieto kattaa tiet, rampit sekä kävelyn ja pyöräilynväylät.

Organization: Väylävirasto
Erotusalueet

Erotusalue erottaa päällystetyillä teillä ajoradansuuntaiset kävelyn ja pyöräilyn väylät pientareesta, sorateillä ajoradasta. Poikkeuksena tästä on "Erottelukaista" -tyyppi, joka on pyöräliikenteen ja jalankulun toisistaan erottava alue.

Elinvoimakeskukset vastaavat tiedon ylläpidosta. Osa tiedoista tuotetaan erillisinvestointien ja -hankkeiden kautta.

Kohdeluokka on versioituva. Tieto kattaa tiet, rampit sekä kävelyn ja pyöräilynväylät.

Organization: Väylävirasto
Kaistat

Tiemerkinnöin osoitettu tai muu autolle riittävän leveä ajoradan pituussuuntainen osa taikka pyöräkaista.

Tiedon ylläpidosta vastaavat elinvoimakeskukset.

Kohdeluokka ei ole versioituva. Tiedon master-järjestelmänä on Tievelho. Tieto kattaa tiet, rampit sekä kävelyn ja pyöräilynväylät.

Organization: Väylävirasto
Mäet

Mäet ja kaarteet tarkoittavat mäkisyys- ja kaarteisuuslukuja, joiden tarkempi kuvaus dokumentoitu erillisessä dokumentissa.

 Kohdeluokka perustuu kahden peräkkäisen tienkohdan suhteellisen korkeuseron selvittämiseen barometria (ilmanpaine) käyttäen. Menetelmällä pyritään saamaan karkea kuva tasausviivan taitepisteistä, joten mittaus suoritetaan yleensä vain mäen päällä ja laakson pohjassa. Mittaus suoritetaan keskitetysti (erilliset ohjeet), käsitellään omalla esijärjestelmällään ja siirretään sitten Tievelhoon.

Väylävirasto vastaa tiedon keskitetystä ylläpidosta. Kohdeluokka ei ole versioituva. Kattaa tiet. Päätiet ja seututiet pyritään inventoimaan kattavasti, muut tiet vain ELYn erikoistarpeiden mukaan.

Organization: Väylävirasto
Viherhoitoluokka

Viherhoitoluokka kuvaa viheralueen yleisilmettä, käyttöä ja hoidon laatutasoa. Hoitotarve ja hoitomenetelmät eri hoitoluokissa vaihtelevat paljon päivittäisestä kerran kasvukaudessa tehtävän. Viherhoitoluokkien tarkempi kuvaus ja laatuvaatimukset löytyvät Väyläviraston julkaisusta ”5/2023 Viherrakentaminen ja -hoito tieympäristössä”.

Tieto syntyy tiesuunnitelmavaiheessa, jossa viherhoitoluokka tulisi määritellä. Puuttuvan määrittelyn tai tarvittavan tarkennuksen tekee ELY-keskus ottaessaan maantien hoidon vastuulleen (uusi tie tai valtiolle siirtyvä). Hoitoluokat ovat pysyvästi voimassa, luokitusta tarkistetaan tarvittaessa kunkin maanteiden hoidon urakkakilpailutuksen valmistelun vaiheessa nykyisin 5 vuoden välein. 

ELY:t vastaavat tiedon ylläpidosta. Kohdeluokka ei ole versioituva. Tieto kattaa tiet, rampit, kiertoliittymät ja palvelualueet.

Organization: Väylävirasto
Liikennemerkit

Opastusmerkit ja muut liikennemerkit ovat tieliikennelaissa määriteltyjä liikenteenohjauslaitteita. Liikennemerkkejä ovat vakiokokoiset liikennemerkit (vakiomerkit) ja opastusmerkit. Opastusmerkkejä ovat viitoituksessa käytettävät tienviitat, suunnistustaulut, tunnukset ja muut opasteet. Tievelhossa hallitaan valtion omistamien Liikennemerkkien rakenteellisia ja toiminnallisia ominaisuustietoja sekä Liikennemerkkeihin liittyviä kunto-, toimenpide- ja hallinnollisia tietoja.

Tieto päivittyy Tievelhoon jatkuvasti. Tietoa syntyy maanteiden hoitourakoista, investointihankkeista sekä muista pääasiallisesti Elinvoimakeskusten teettämistä erillisinventoinneista. 

Kohdeluokka on versioituva. Tieto kattaa tiet, rampit sekä kävelyn ja pyöräilynväylät.

 Liittyvät ohjeet: 
 https://aineistot.vayla.fi/api/file/ava/Julkaisut/Vaylavirasto/vo_2023-29_liikennemerkkien_kaytto_web.pdf 
 https://www.traficom.fi/fi/tieliikenteen-turvallisuus-ja-valvonta/liikenteenohjauslaitteiden-varit-rakenne-ja-mitoitus

Organization: Väylävirasto
Viherhoitokuvio

Yhden tai useamman hoidoltaan yhtenevän kasvilajin muodostama kokonaisuus. Viherhoitokuviot voivat sisältää erilaisia kasvillisuusalueita, rakenteita ja varusteita. Viheralueet sisältävät vähintään yhden viherkuvion. Yhteen viherhoitoalueeseen voi sisältyä useita erilaisia viherhoitokuvioita, esimerkiksi nurmikuvio, pensaskuvio ja puurivi.

Organization: Väylävirasto
Kunnan osarahoittaman työttömyysturvan saajat ja maksetut etuudet työllisyysalueittain

Tämä tietoaineisto liittyy Kelan tilastotietokanta Kelaston dynaamiseen raporttiin Kunnan osarahoittaman työttömyysturvan saajat ja maksetut etuudet. Aineistossa on tiedot kuntien osarahoittamasta työttömyysturvasta työllisyysalueittain. Rahoittava kunta on työttömän asuinkunta työttömyysetuuden maksupäivänä, ja aluejako on laskutuskuukauden mukainen. Tiedot ovat 1.1.2025 alkaen. Tiedot päivittyvät kuukausittain 20. päivään mennessä.

Kunnat osallistuvat ansiopäivärahan, peruspäivärahan ja työmarkkinatuen rahoitukseen. Kuntien rahoitusosuus kasvaa portaittain työttömyyden pitkittyessä. Aineistossa on tiedot vain siitä työttömyysturvasta, jota kunnat ovat rahoittaneet.

Sama etuuden saaja on voinut saada etuutta usealta työllisyysalueelta, joten koko Suomen saajamääriä ei voi summata tästä aineistosta. Koko Suomen luvut ovat aineistossa ”Kunnan osarahoittaman työttömyysturvan saajat ja maksetut etuudet koko maa”.

Sama saaja on voinut kuulua kuukauden aikana useampaan kertymäpäiväluokkaan. Jos halutaan saaja ja maksut yhden kerran, pitää aineisto rajata Yhteensä-arvolla.

Organization: Kela (Kansaneläkelaitos)
Nopeusrajoituspäätökset

Kohdeluokka viittaa hallinnollisilla päätöksillä määrättyihin nopeusrajoituksiin. Suomen kaikilla teillä on nopeusrajoitus. Kohdeluokka ei ota kantaa yleisiin nopeusrajoituksiin, sillä niistä on asetus suoraan tieliikennelain 9 §:ssä.

                      Kaikki nopeusrajoituspäätökset tulee viedä myös ELY:jen asianhallinta USPA -järjestelmään.
Liikennemerkeistä johdettua nopeusrajoitustietoa ylläpidetään Digiroad -järjestelmässä.

Päätös voi sisältää useita tieosuuksia, jotka sisältyvät yksittäiseen päätökseen.

                      Talvinopeusrajoitukset:
- Kirjataan talvinopeusrajoituspäätökseen ainoastaan ne osuudet, joissa nopeusrajoitus lasketaan talven ajaksi.
                      - Nopeusrajoituspäätös on tietasoinen ja puolikohtainen. Kohdeluokkaan kirjataan kaikki nopeusrajoituspäätökset. Päätöksiä ei lakkauteta.

                      Paikalliset ELY-keskukset tekevät päätöksen nopeusrajoituksista. ELY:t vastaavat tiedon päivittämisestä.

Kattaa kaikki valtion omistamat tieosuudet. Kohdeluokan tieto perustuu nopeusrajoituspäätöksiin. Kohdeluokalle tallennetaan aina suurin sallittu nopeus.

Organization: Väylävirasto
Suoja-alueet

Suoja-alue määritellään laissa liikennejärjestelmästä ja maanteistä (44 §).

 Alue, joka ulottuu 20 metrin etäisyydelle maantien tai, jos ajoratoja on useampia, lähimmän ajoradan keskilinjasta. Erityisestä syystä voidaan tiesuunnitelmassa määritetyllä tiellä tai tieosalla osoittaa etäisyys 20 metriä lyhyemmäksi taikka pidentää etäisyyttä enintään 50 metriksi sekä enintään 300 metriksi tiehen kuuluvan varalaskupaikan kohdalla ja pituussuunnassa sen kummastakin päästä 750 metrin etäisyydelle ulottuvalla jatkeella.

Suoja-alueella ei saa pitää rakennusta. Elinkeino-, liikenne- ja ympäristökeskuksella on liikenneturvallisuuden sitä vaatiessa ja varalaskupaikan vuoksi oikeus poistaa suoja-alueelta kasvillisuutta. Suoja-alueelle rakentaminen vaatii maantielain mukaisen poikkeamispäätöksen. Lähtökohtaisesti suoja-alue ei ole voimassa asemakaava-alueella.

Tievelhoon viedään tieto suoja-alueista vain, jos lähimmän ajoradan keskiviivasta mitatusta normaalileveydestä (20 metriä) on poikettu.

Tiedon päivittäminen on jatkuvaa. Elinvoimakeskukset vastaavat tiedon ylläpidosta.

 Kohdeluokka ei ole versioituva ja kattaa tiet sekä rampit.

Organization: Väylävirasto
Levikkeet

Ajoradalla ja pientareella sijaitseva, ajoneuvoille tarkoitettu toiminnallinen levennys kuten huoltolevike, bussipysäkki, pysähtymislevike tai väistötila.

ELY-keskukset vastaavat tiedon ylläpidosta. Osa tiedoista tuotetaan erillisinvestointien ja -hankkeiden kautta.

 Kohdeluokka on versioituva ja kattaa tiet.

Organization: Väylävirasto
Tienrakennetoimenpiteet

Tienrakenteeseen liittyvät toimenpiteet tulee aina kohdistaa oikeaan kohdeluokkaan (Sidotut päällysrakenteet, Sitomattomat päällysrakenteet, Kantavat kerrokset, Jakavat kerrokset ja Päällysrakenteen lujitteet). Sidottujen päällysrakenteiden osalta toimenpide kohdistetaan tyypin avulla oikeaan rakennekerrokseen (esim. kulutuskerros tai alempi päällystekerros 2). Kaikki tienrakennetiedot ovat välikohtaisia ja myös toimenpiteet kerrotaan välikohtaisena tietona käyttäen tarvittavia sijaintitarkenteita. Sijaintitarkenteina käytetään kyseiselle kohdeluokalle määriteltyjä sijaintitarkenteita. Esim. sidotut päällysrakenteet (ajorata+kaista, piennar tai tien keskialue).

 Kohdeluokka ei ole versioituva. Tieto kattaa tiet, rampit sekä kävelyn ja pyöräilynväylät.

Organization: Väylävirasto
Kunnan osarahoittaman työttömyysturvan saajat ja maksetut etuudet koko maa

Tämä tietoaineisto liittyy Kelan tilastotietokanta Kelaston dynaamiseen raporttiin Kunnan osarahoittaman työttömyysturvan saajat ja maksetut etuudet. Aineistossa on tiedot kuntien osarahoittamasta työttömyysturvasta koko maassa. Tiedot ovat 1.1.2025 alkaen. Tiedot päivittyvät kuukausittain 20. päivään mennessä.

Kunnat osallistuvat ansiopäivärahan, peruspäivärahan ja työmarkkinatuen rahoitukseen. Kuntien rahoitusosuus kasvaa portaittain työttömyyden pitkittyessä. Aineistossa on tiedot vain siitä työttömyysturvasta, jota kunnat ovat rahoittaneet.

Sama saaja on voinut kuulua kuukauden aikana useampaan kertymäpäiväluokkaan. Jos halutaan saaja ja maksut yhden kerran, pitää aineisto rajata Yhteensä-arvolla.

Organization: Kela (Kansaneläkelaitos)
Reunapaalut

Reunapaalut (sumupaalut) ovat ajoradan reunalinjan havainnoimisen parantamiseksi tehtäviä turvallisuus- ja suojarakenteita. Tievelhossa hallitaan valtion omistamien reunapaalujen rakenteellisia ja toiminnallisia ominaisuustietoja sekä niihin liittyviä kunto-, toimenpide- ja hallinnollisia tietoja.

Kohdeluokassa ilmoitetaan reunapaaluilla varustetut tieosuudet
sekä siltojen kaiteissa olevat reunapaalujaksot. Reunapaalujaksot kirjataan maanteille liittymäväleittäin. Jaksoa ei tarvitse katkaista katu- ja yksityistieliittymissä. Kohdeluokka sisältää reunapaalujen lisäksi myös aurausviitat ja liittymäpaalut.

Tieto päivittyy Tievelhoon jatkuvasti. Tietoa syntyy maanteiden hoitourakoista, investointihankkeista sekä muista pääasiallisesti ELY:jen teettämistä erillisinventoinneista. Kohdeluokka on versioituva.

Organization: Väylävirasto